Kisten med den dræbte overkonstabel Jesper Gilbert Pedersen, der i fredags omkom i kamp med Taliban i Afghanistan, bliver modtaget på Flyvestation Aalborg fredag den 1. august. Her vil hæren modtage den dræbte soldat, og der gennemføres en kort mindehøjtidelighed. Det oplyser Hærens Operative Kommando (HOK). Jesper Gilbert Pedersen, der var på sin tredje udsendelse, er det 15. danske offer for krigen i Afghanistan. Han blev dræbt, da hans kampvogn kørte på en mine eller en sprængladning. På trods af intensiv lægebehandling lykkedes det ikke at redde hans liv.

Opsummering:
Jesper Gilbert Pedersen, der i fredags blev dræbt i Afghanistan, bliver fredag modtaget på Flyvestation Aalborg.